sasicodes/solvari-1 huggingface dataset:
ஒரு நிவாரணியை சரியாக உபயோகிக்கத் தெரிந்தால்தான் மருந்தின் அளவு எத்தனைவேளைகள் எத்தனை நாட்கள் பாதுகாக்கும் முறை நோயிலிருந்து நிவாரணம் பெறமுடியும்.
அரவிந்த் கெஜ்ரிவால் தன்னாட்சிக்கு வலுசேர்க்கக் கையாண்ட உதாரணங்களிலெல்லாம் தன்னாட்சியைவிட இந்த ஒத்திசைவான சூழலே மறைமுகமாக சுட்டிக்காட்டப்படுகின்றது.
அந்த உறவுகளில் ஸ்திரத்தன்மையும் நம்பகத்தன்மையும் ஏற்படும்போது அது மூலதன அந்தஸ்தைப் பெற்று முன்னேற்றத்திற்கான மூலப் பொருளாகின்றது.
ஒரு தரிசு நிலம் நீர்ப்பாசன வசதி பெரும்போது எப்படி அதனுடைய உற்பத்தி பெருகுகின்றதோ அது மாதிரி சமூக மூலதனம் உள்ள இடங்களில் மற்ற மூலதனங்களான இயற்கை மூலதனம் மனித மூலதனம் நிதி மூலதனம் கட்டுமான மூலதனம் போன்றவை உயிர்த்தெழும்.
இன்றைய தன்னாட்சி சட்டபூர்வமான ஸ்திரத் தன்மையை அடைந்திருந்தாலும் துரதிருஷ்டவசமாக அதைக் கொண்டுசெலுத்துபவர்களின் நம்பகத் தன்மை கேள்விக்குரியதாகிவிட்டதால் அது சமூகமூலதனம் என்ற அந்தஸ்திலிருந்து பெருமளவு நீர்த்துப்போய்விட்டது.
நமது பிரச்சனைகளான பொறுப்பற்ற மக்கள் பிரதிநிதிகள் அவர்களின் ஊழல் அதனால் ஏற்படும் திறமையின்மை போன்றவை சமூக மூலதனம் நீர்த்துப் போனதன் விளைவே.
பெண்கள் குழந்தைகள் தலித்துகள் பாலியல் சிறுபான்மையினர் போன்றோர் உரிமைகளுக்காகவும் நலனுக்காகவும் செயல்படும் நிறுவனங்கள் சமூக மூலதானத்திற்கு எடுத்துக்காட்டுக்களே.
இந்த மாதிரியான ஐ உதாரணம் காட்டினால் இவைகளைக் கவர்ச்சியும் அர்ப்பணிப்பும் செல்வாக்குமிக்க தலைவர்கள் தோற்றுவித்து நடத்துவதால் இதற்கெல்லாம் பெருமுயற்சியும் பேராற்றலும் தேவை என்று நினைத்து நம்மில் பலர் சோர்வடைந்து விடுகின்றோம்.
ஆகையால் கிராம அளவில் ஒரு சிறிய எல்லைக்குள் நடக்கும் ஐ உதாரணமாகக் கொண்டால் நம்முடைய புரிதல் இன்னும் சற்று அர்த்தமுள்ளதாகும்.
என்பெயர் ஊர்ப்பெயர் பின்கோடு இருந்தாலே இந்ததேசத்தில் எங்கிருந்தும் என்னை அடையாளம் காணமுடியும் என்ற பெருமையை அந்த இலக்கங்கள் கொடுத்தது.
நான்கு உட்கடை கிராமங்களைக் கொண்ட பஞ்சாயத்தில் பல்வேறு சமன்பாடுகளால் எங்கள் ஊரைச்சேர்ந்த யாரும் ஆரம்பத்தில் ஊராட்சி தலைவராக முடியவில்லை.
இருப்பினும் ஊரிலிருந்த மூன்று ஜாதியினரும் பல இலட்சங்களைச் செலவழித்து புதிய வழிபாட்டுத் தலங்களை கல்யாண மண்டபங்களைக் கட்டிக்கொண்டனர்.
கடந்த காலத்தில் சமூக மூலதனம் வலிமையாக இருந்தபோது ஊராரால் பள்ளி போன்ற அமைப்புகளை அரசுடன் தொடர்பு கொண்டு ஏற்படுத்தமுடிந்தது.
முப்பது ஆண்டுகளுக்கு முன்னர் அந்த ஊரில் மீனவர்களுக்கான வீட்டுவசதித் திட்டத்தின் மூலமாக இருபத்தைந்து வீடுகளை அவ்வூர்த் தலைவர்கள் பெற்றிருக்கின்றார்கள்.
அந்தப் பணத்துடன் மத்திய மாநில அரசுகளின் பங்களிப்பும் சேர்ந்து கடலுக்குச் செல்லாத நான்கு மாதங்களுக்கு கணிசமான ஈட்டுத்தொகை வழங்கப்படுகின்றது.
சற்றுத் தொலைவிலிருந்த அலுவலகத்தில் சென்று பிரீமியம் செலுத்துவதில் தொய்வு ஏற்பட ஆரம்பத்தில் பலகுடும்பங்களால் ஈட்டுத்தொகையைச் சரியாகப் பெறமுடியவில்லை.
மீனவர்கள் அல்லாதோருக்கும் அடையாள அட்டை வாங்கி அவர்கள் பெயரில் பிரிமியம் செலுத்தி ஈட்டுத்தொகையை மீன்வளத் துறை அதிகாரிகளும் இவர்களும் பங்கு போட்டுக்கொள்வார்கள்.
உள்ளூர் அரசியல்வாதிகளிடம் எதற்குச் செல்ல வேண்டும் உள்ளூர் களிடம் எதற்குச் செல்லவேண்டும் என்பதை மக்கள் புரிந்து வைத்திருக்கின்றார்கள்.
ஏதோ நாடார்கள்தான் ஜாதி அடிப்படையில் ஒன்றுகூடுவதாகவும் அங்கிருக்கும் மற்றவர்களுக்கெல்லாம் ஜாதிய உணர்வே இல்லாதது மாதிரியும் நாடானுக நாலு பேர் இருந்தாக் கூட அவங்களுக்குள்ளே எப்படி கட்டுப்பாடா பரஸ்பரம் ஒருவருக்கொருவர் உதவி செய்துகொண்டு ஒரு வழியாக எந்திரிச்சிராணுங்க என்று அந்த ஊரில் இருக்கும் பெரும்பான்மை சமூகம் ஒரு மாதிரி புழுக்கமடையும்.
ஆனால் கூர்ந்து கவனித்தால் அந்த ஊரைச் சேர்ந்த பெரும்பான்மை சமூகத்தினரில் பலர் அந்த வட்டாரத்திலே மிகவும் செல்வந்தர்களாகவும் பிரபலமானவர்களாகவும் இருப்பார்கள்.
ஆனால் அவ்வளவு செல்வமில்லாத பிரபலமில்லாத ஒரு சிறிய நாடார் குழு சாதிப்பதை மற்ற சமூகத்தினர் எண்ணிக்கையையும் செல்வத்தையும் பிரபலத்தையும் வைத்து சாதிக்கமுடியாது.
மதுரை மாவட்டத்திலுள்ள பாலமேடு பாத்திரகாளியம்மன் பால் உற்பத்தியாளர் சங்கத்திற்கு சென்று வந்த பிறகு என்னுடைய புரிதல் மாற்றுருவாக்கமடைந்தது.
எண்ணிக்கையில் அதிகமாயுள்ள அதிகச் சொத்துவைத்திருக்கின்ற அதிகம் படித்திருக்கின்ற பிற ஜாதியினர் சாதிக்க முடியாததை ஒரு சிறுபான்மை குழுவால் எப்படிச் சாதிக்க முடிந்தது?
சங்கச் செலவில் டீ குடிப்பதற்கு எனக்கு அனுமதியில்லை என்று சிரித்துக்கொண்டே கூறியபோது பள்ளிவகுப்பே முடித்திருந்த ஒரு தலைவனுக்குரிய தோற்றப்பொலிவு ஏதுமில்லாதிருந்த சுருக்கம் விழுந்த பாலியஸ்டர் சட்டையை அணிந்திருந்த அந்த எளிமையான மனிதர் விண்ணுக்கும் மண்ணுக்கும் விஸ்வரூபம் எடுத்து நின்றார்.
பொதுவான விதிமுறைகள் உறுப்பினர்களிடையே சமத்துவம் விதிமுறைகளை அட்சரம் பிசகாமல் பின்பற்றுவது.நாடார் உறவின் முறையை இன்னும் நன்றாகப் பார்.
சமூக மூலதனத்தின் முக்கியத்துவத்தை உணர்ந்திருக்கின்ற உலகவங்கி தன்னுடைய திட்டங்களிலெல்லாம் மக்கள் அமைப்புகளைக் கட்டி அதை சமூக மூலதனமாக வளர்த்தெடுக்க முனைப்பு காட்டுகின்றது திட்டச் செலவில் கணிசமான பங்கையும் அதற்கென்று ஒதுக்கீடு செய்கின்றது.
சமூக மூலதனம் பற்றி விளக்க வந்த உலகவங்கி சமூக செயல்பாடுகளின் பண்பையும்தரம் அளவையும் தீர்மானிக்கும் நிறுவனங்கள்அமைப்புகள் உறவுமுறைகள்தொடர்புகள் மற்றும் விதிமுறைகளை சமூக மூலதனம் எனலாம்.. சமூக மூலதனத்தை ஒரு சமூகத்தில் செயல்படும் நிறுவனங்களின் எண்ணிக்கையை வைத்தல்ல மாறாக அவைகளை ஒன்றுடன் ஒன்று பிணைத்து வைத்திருக்கும் சக்தியை வைத்தே மதிப்பிடவேண்டும் என்கிறது.
ஆனால் எனக்கென்னவோ சமூக மூலதானத்திற்கு நாமெல்லாம் சட்டென்று புரிந்து கொள்ளக்கூடிய ஒரு நல்ல முன்னுதாரணமாக நாடார் உறவின்முறை படுகின்றது.
தரமான பள்ளிகள் சின்னச் சின்னதாக மருத்துவ மனைகள் ஆங்காங்கே நடைபெறும் ஜீவனோபாய மேம்பாட்டு முயற்சிகள் பால் பண்ணைகள் போல தங்குமிட வசதிகள் அவர்களுக்கு மட்டுமல்ல எல்லோருக்கும் பயன்படும்படியான ஏற்பாடுகள்.
சமாளிக்க முடியாத சங்கடங்கள் வரும்போது ஆத்தா நீதான் கைகொடுக்கவேண்டும் என்று பெரும் தெய்வங்களைக்கூட அல்ல குலதெய்வத்தை நோக்கியே கைதொழும்.
இந்த நல்லபணிக்கு நாமும் ஏதாவது செய்ய வேண்டுமென்று நினைத்து ஒரு கணிசமான தொகையை கோவிலுக்கு காணிக்கையாக வழங்குவதாக வேண்டிக்கொண்டோம்.
எங்களின் காணிக்கையை காசோலையாகக் கொடுக்க நினைத்து அந்த காசோலையை எப்படி எழுதுவது என்று கேட்டபோதுதான் கோவில் பெயரில் வங்கிக் கணக்கு கூட அந்த நிர்வாகிகள் தொடங்காதது தெரியவந்தது.
கோவில் காரியங்களை முன்னின்று செய்யும் அவர்கள் மீது சந்தேகம் கொள்வது கூட தெய்வகுற்றமாகி விடுமென்பதால் நான் எந்த வாக்குவாதத்திலும் ஈடுபடவில்லை.
கோவிலுக்கு வங்கிக் கணக்கு தொடங்காமல் கோவிலுக்கென்று இணையதளம் தொடங்கவிருப்பதாக மகாசிவராத்திரியன்று அவர்கள் ஒலிபெருக்கியில் மீண்டும் மீண்டும் சொன்னதுகூட அந்தமாதிரியான உத்திதான்.
விலகி நிற்கும் சாதாரண மக்களை அமைப்புகள் நோக்கி இழுக்க பயத்தையோ ஜாதிமதமொழி வெறியையோ வாக்குறுதிகளையோ உருவாக்க வேண்டியுள்ளது.
கீழ்மட்டத்திலிருப்பவர்கள் எல்லாம் மந்த புத்தியுடனும் சுயநலத்துடனும் பொறுப்பற்றவர்களாகவும் இருப்பார்கள் என்பதே நம்மில் பெரும்பாலோருடைய அனுமானம்.
என்று கேட்க ஜனகன் என்ற பெயரில் இந்த வகுப்பில் பள்ளியில் யாரும் படிக்கவில்லையென்றும் அப்படி யாரேனும் தவறுதலாக உடைத்திருந்தால் அதற்கான தண்டத் தொகையை மாணவர்களுக்குப் பதிலாக தானே கட்டிவிடுவதாக அசட்டுத்தனமான பதில் சொல்லும் நபராகவே ஆரம்பப்பள்ளி ஆசிரியர் காலமெல்லாம் சித்தரிக்கப்பட்டு வந்திருக்கின்றார்.
ஒவ்வொரு நிலையிலும் புத்திசாலித்தனமும் அசட்டுத்தனமும் நிறைந்திருந்தாலும் கீழ்மட்டத்தில் இருப்பவர்களின் அசட்டுத்தனமே பகிரங்கப்படுத்தப்படுகின்றது.
ஒரு ஊராட்சி தலைவர் மந்த புத்திக்காரராக சுயநலக்காரராக ஜாதி மதவெறி கொண்டவராக பெண்பித்தராக உள்ளூர் வளங்களைப் பற்றி போதுமான அறிவில்லாதவராக சித்தரிக்கப்படுகின்றார்.
ஆனால் அதற்கு மாறாக ஒரு சட்டமன்ற உறுப்பினரை மனமுதிர்ச்சி கொண்டவராகவும் அதற்குமேல் ஒரு பாராளுமன்ற உறுப்பினரை எல்லாம் தெரிந்த ஞானவானாகவும் நாம் உருவகப்படுத்தி வைத்துள்ளோம்.
அவைகளின் தவறுகளே அவைகளை இடையில் சிறுதுகாலம் செயல்படவிடாமலும் இப்பொழுது அரசியல் சட்டப்படி அவை நித்தியமாகிவிட்டாலும் அவைகளுக்கு முழுஅதிகாரம் கிடைத்து விடாதபடி முட்டுக்கட்டையாகவும் நிற்கின்றது.
.தொடக்க காலத்தில் ஆரம்பக் கல்வி ஆரம்ப சுகாதாரம் வேளாண்மை போன்ற பல பணிகள் பஞ்சாயத்து அமைப்பின் நிர்வாகக் கட்டுபாட்டிற்குள்ளேதான் இருந்தது.
தேர்ந்தெடுக்கப்பட்ட மக்கள் பிரதிநிதிகளின் சில குறைபாடுகளால் அத்துறைகளை பஞ்சாயத்து அமைப்புகளிலிருந்து பிரித்தெடுக்கவேண்டிய சூழ்நிலை ஏற்பட்டது.
நமது பாராளுமன்ற சட்டமன்ற உறுப்பினர்கள் மந்திரி பிரதானிகள் பல தவறுகளை செய்து வந்தாலும் அவர்களின் அதிகாரங்கள் பறிக்கப்படுவதில்லை.
நமது கிராமங்களுக்குத் தன்னாட்சியை அதன் உண்மையான அர்த்தத்தில் கிடைக்கச் செய்ய நமது சட்டமன்ற நாடாளுமன்ற உறுப்பினர்கள் ஒருபோதும் முன்வரமாட்டார்கள்.
அதற்கு மாறாக மதிப்பீடுகளையும் விதிமுறைகளையும் நீர்த்துப் போகச் செய்தால் மக்களை அணுகுவதுபணத்தை வைத்தோ பொய்யான வாக்குறிதிகளை வைத்தோ அணுகுவது எளிதாக இருக்கும்.
மாநிலத்தை வழிநடத்த சட்டமன்றம் போன்று ஏன் கிராமங்களை நிர்வாகிக்க கிராமப் பாராளுமன்றம் கூடாது என்று நினைத்து கிராமப் பாராளுமன்றம் தொடங்க முனைந்தோம்.
ஜனநாயகம்அதிகாரப் பரவல் என்ற பெயரில் பாராளுமன்றத்திலிருந்தும் சட்டமன்றத்திலிருந்தும் அதிகார போதையை பொறுப்பின்மையை சுயநலப் போக்கை நமது ஊராட்சி அமைப்புகளுக்கும் பரவலாக்கிவிட்டோமோ என்று தற்போதைய நிலைமை நம்மை எண்ணவைக்கின்றது.
சிறு குறு விவசாயிகள் என்ற கருத்தாக்கமும் அதையொட்டி வழங்கப்பட்ட அரசு சலுகைகளும் எப்படி மாற்றங்களை ஏற்படுத்தின எனபதை ஒரு கிராமத்தில் அழகாக எடுத்துச் சொன்னார்கள்.
முன்னெல்லாம் சொத்து பரிவர்த்தனை சம்பந்தப்பட்ட பத்திரங்களில் இன்னார் இன்னாரென்று குறிப்பிட்டு விவசாயிகளெல்லாம் சுகஜீவனம் என்றே எழுதுவார்கள்.
வண்டிவண்டியா குப்பை அடிச்சோம் என்று பெருமை பேசுபவர்கள் இயற்கை உரத்தின் அருமை பேசுபவர்கள் இன்றைக்கு ஏன் அதையெல்லாம் விட்டார்கள்?.
ஏன்னா அன்னைக்கு எத்தனை மாடு வச்சிருந்தாலும் குடிகஞ்சிக்கு மாங்கு மாங்கென்று வேலை பார்க்க ஒரு ஏழைக்கூட்டம் இருந்திச்சி.
இன்னைக்கு அது மாறிறிச்சி பசுமைப் புரட்சி நிலத்தையும் நீரையும் பாழ்படுத்திவிட்டது என்று கவலைப்படுபவர்கள் பசுமைப்புரட்சி சமூக உறவுகளில் கொண்டுவந்த மாற்றங்களை மறந்துவிடுகின்றார்கள்.
நாம் கறித்துக்கொட்டும் செயற்கை உரங்கள் பூச்சிக்கொல்லிகள் உருவாக்கிய தாக்கத்தைவிட பசுமைப் புரட்சி சமூக உறவுகளிலும் சமூக அமைப்புகளிலும் ஏற்படுத்திய தாக்கம் அதிகம்.
ஒரு டிராக்டர் ஒரு ஊரில் அறிமுகமானால் அங்கே பதினெட்டு விவசாயத் தொழிலாளர்கள் படிப்படியாக வேலை இழப்பார்கள் என்று ஆரம்பத்தில் என் பட்டப்படிப்பின் போது படித்தேன்.
பின் அலுவலகங்கள் கணனி மயமான காலகட்டத்தில் எத்துணையோ பேருக்கு வேலை வாய்ப்பு பறிபோகும் என்று புள்ளிவிவரங்களைக்காட்டி வாதிட்டோம்.
இப்பொழுதுகூட அந்நியநேரடி முதலீடு அனுமதிக்கப்பட்டால் எத்தனையோ சிறு வியாபாரிகள் பாதிப்புக்குள்ளாவார்கள் என்று புள்ளிவிவரங்களின் துணைகொண்டுதானே எதிர்ப்புக் குரல் கொடுக்கின்றோம்.
மின்சாரம் போக்குவரத்து சொல்லப்போனால் நமக்குத் தெரிந்து அறிமுகமான வயது வந்தோர் கல்வி பெண்கள் சுய உதவிக் குழுக்கள் தொலைக்காட்சி மினிபஸ் ஷேர்ஆட்டோ ரேஷன் அரிசி நூறு நாள் வேலைவாய்ப்புத் திட்டம் என்று.ஏன் டாட்டாவின் சின்னயானை கூட சமூக உறவுகளை சமூக அமைப்புகளை புரட்டிப் போட்டிருக்கின்றது.
செயல்படாமல் இருக்கின்ற பழைய சமூக மூலதனங்களை செயல்படவைக்கவும் புதிய சமூக மூலதனங்களை உருவாக்கவும் முயற்சிகள் மேற்கொள்ளப்பட்டே வருகின்றது.
அன்வர் பாலசிங்கத்தின் இருநாவல்களும் ஆதாய நாட்டமுடைமை கருத்தாக்கமும் கருப்பாயி என்ற நூர்ஜஹான் மற்றும் செந்நீர் என்ற இரண்டு நாவல்களைப் படிக்குமுன் அன்வர் பாலசிங்கத்தைப் பற்றி நான் ஏதும் அறிந்திருக்கவில்லை.
அவரே பணம் செலவழித்து புத்தகங்கள் வாங்கி சிரமம் பாராமல் என்னிடம் தந்து படிக்கச் சொல்வதைப் பார்க்கும் போது குன்றக்குடி அடிகளாரின் அறிவுரையை எப்படியும் என்னை பின்பற்ற வைத்துவிடுவது என்று சபதம் எடுத்திருப்பது மாதிரிதான் தெரிகின்றது.
அன்வரின் புத்தகங்களைப் படித்தபின்பு அன்வரின் மீதும் அவர் எடுத்துக் கொண்ட கதைக்கருவின் மீதும் எனக்கு மிகப் பெரிய மரியாதை ஏற்பட்டது.
நாம் வாசிப்பதெல்லாம் எப்படி சமூகத்தைப் பற்றிய நம் புரிதலை விரிவாக்குக்கின்றது என்பதை வைத்துத்தானே ஒரு புத்தகத்தையும் அதை எழுதிய ஆசிரியரையும் நாம் மதிப்பீடு செய்கின்றோம்.
செங்கோட்டைக்கு அருகில் அச்சன்கோயில் செல்லும் வழியில் உள்ள மேக்கரை என்ற கிராமத்தில் ஏற்பட்ட நிகழ்வுகள்தான் மீனாட்சிபுரம் நாவலில் குறிப்பிடப்படும் காமாட்சிபுரம்பில்லா நகர் மதமாற்றத்திற்கு வித்திட்டது என்று சொல்வார்கள்.
தன்னுடைய வாழ்வும் வளமும் அச்சன்கோயில் ஐயப்பன் மற்றும் மேக்கரையில் எழுந்தருளியுள்ள கோட்டைவாசல் கருப்பனால் கிடைத்த ஆசீர்வாதம் என்று நம்புகின்றவர் இராமசந்திரன்.
மேக்கரையில் எல்லோராலும் ஏற்றுக்கொள்ளத்தக்க அம்மக்கள் விரும்பியவற்றையே அவர்களுக்குத் தரவேண்டுமெண்டுமென்பதில் தீர்மானமாக இருந்தோம்.
மக்கள் எங்களிடம் பகிர்ந்து கொண்ட விருப்பங்களினடிப்படையில் செயலாற்ற முற்பட்டபோது அந்த முயற்சிகளில் அம்மக்கள் பாராமுகமாக நடந்துகொண்டார்கள்.
உதாரணமாக மேக்கரை பள்ளியை உயர்நிலைப் பள்ளியாக்கலாம் என்று யாரோ சொன்ன வாக்குறுதியை முன்வைத்து பலபேரிடம் நன்கொடைவாங்கி கணிசமான பொருட்செலவில் விழா எடுத்தவர்கள் மேக்கரை பள்ளிக்கும் மாணவர்களுக்கும் எங்கள் முயற்சியில் வழங்கப்பட்ட கணணிகளை பயன்படுத்துவதில் அந்த அளவு ஆர்வம் காட்டவில்லை.
ஜாதியென்று பார்த்தால் எங்களுடன் தொடர்பிலிருந்தவர்கள் பள்ளர் வகுப்பைச் சார்ந்தவர்களும் அவர்களிலிருந்து இஸ்லாமிய மதத்தை தழுவியர்களும்தாம்.
மதம் அதையொட்டி ஏற்படும் நடைமுறை ஆசார நிர்பந்தங்கள் அதனடிப்படையில் கட்டமைக்கப்படும் ஆளுமைகள் இவையெல்லாம் புரிந்துகொள்ளப்படவேண்டிய விசயங்கள்.
இஸ்லாத்திலும் கிறிஸ்தவத்திலுமுள்ள வழிபாட்டுடன் கூடிய பிரசங்கங்கள் அதைப் பின்பற்றுபவர்களின் ஆளுமையை ஓரளவு கட்டுப்படுத்தவும் கட்டமைக்கவும் செய்கின்றது.
ஒரே ஜாதிதான் என்றாலும் இருவேறு நம்பிக்கைகள் அந்த நம்பிக்கைகள் தரும் உயர்வு தாழ்வு மனப்பானமை சிக்கலான ஆளுமைகளை உருவாக்குகின்றது.
அப்பிரச்சனையை புரிந்து கொள்ளவும் தீர்க்கவும் கதாபாத்திரங்களின் உரையாடல்கள் மூலம் அன்வர் வெளிப்படுத்தும் பார்வை இன்னொரு பக்கம்.
நாம் அடையவேண்டிய இலக்குகளை அடைந்தால் கிடைக்கும் நன்மைகள் குறித்து நமக்குக் தெரிந்திருந்தாலும் அந்த இலக்குகளின் மீது நம்மால் செயல்படமுடியவில்லை.
அந்த உரையாடல்கள் எங்கள் காதுகளுக்கு கேட்கவில்லை என்று சொல்வதைவிட முன்னேற்றப் பணியாளர்கள் அது மாதிரியான உரையாடல்களைக் கேட்கும் உத்தியைக் கைவரப் பெறவேண்டும் என்றே எனக்குப் படுகின்றது.
காணாமல் போன தங்கள் மகனைக் கண்டெடுப்பதில் சுப்பன் தம்பதிகளில் தொடங்கும் ஆதாயநாட்டம் கொஞ்சம் கொஞ்சமாக விரிவடைந்து காட்டுராஜா முனியாண்டி மூணாறு எம்.எல்.ஏ பூபாலன் தொழிற்சங்கங்கள் காவல்துறை என்று விரிந்துகொண்டே செல்கின்றது.
பிரச்சனையைத் தீர்க்க முனையும் ஆதாய நாட்டமுடையவர்களில் சுயநலமற்ற கதாபாத்திரங்களையும் பிரச்சனைக்குக் காரணமான மிக மோசமான சூழ்ச்சியாளர்களையும் பிரச்சனையை வைத்து ஏமாற்றிப் பிழைக்க முயல்பவர்களையும் அரசு மற்றும் எஸ்டேட் நிறுவனம் போன்ற ஆதாயநாட்டமுடைய பாத்திரங்கள் எப்படி பிரச்சனையைக் கையாள்கின்றன என்று வாசகனுக்கு வலிக்கும்படியாகவே கதை சொல்லப்படுகின்றது.
வலி போராட்டங்கள் மரணங்கள் கடைசியில் எம்.எல்.ஏ கொல்லப்படுதல் எந்த தீர்வுக்காக இதெல்லாம் நடக்கின்றதோ அதாவது கிட்டுவைக் கண்டடைவது அது கடைசிவரை சாத்தியமாகவில்லை.
முன்னேற்றப் பணிகளில் குறிப்பாக ஜீவனோபாய மேம்பாட்டுப் பணிகளில் ஆதாய நாட்டமுடையவர்கள் என்ற கருத்தாக்கம் மிக முக்கியமானது.
ஆதாய நாட்டமென்றால் ஒரு முயற்சியில் தங்களுக்கு கிடைக்கவிருக்கும் அனுகூலங்களையும் பாதிப்புகளையும் உணர்ந்து அதற்கேற்ப அந்த முயற்சிகளுக்கு ஆதரவோ பாராமுகமோ முட்டுக்கட்டையோ போடுவது.
சிலநேரங்களில் தங்களுக்கு அனுகூலம் என்று அறிந்திருந்தாலும் தன்னுடைய எதிரிக்கு இன்னும் அதிக அனுகூலமாகும் என்று தெரியவரும் போது பாராமுகமோ முட்டுக்கட்டையோ போடுவார்கள்.
நன்கொடைகள் பெற்றோ வெளிநாட்டு உதவி பெற்றோ காரியமாற்றியிருந்தால் விளைவுகளைப் பற்றி அதிகமாக கவலைப்படத் தோன்றியிருக்காதுதான்.
புரிந்து கொண்டுதான் செயலாற்றுகின்றோம் என்று நாங்கள் நினைத்தாலும் எதிர்பார்த்த குறைந்த பட்ச ஒத்துழைப்புகூட அம்மக்களிடமிருந்து கிடைக்கவில்லை.
ஆகையால் ஒரு நல்ல மனிதரின் சேமிப்பில் கணிசமான தொகை வீணாவதற்கு நாமும் காரணமாயிருந்துவிட்டோமே என்ற குற்ற உணர்வே எனக்கேற்பட்டது.
ஒரு பிரச்சனையைத் தீர்ப்பதிலும் ஒரு புது முயற்சிக்கான ஆதரவிலும் எதிர்ப்பிலும் ஜாதி மதம் அரசியல் மற்றும் பிற காரணங்கள் கணிசமான பங்கு வகிக்கும் என்பது பொதுவான புரிதல்.
ஜாதி மதம் அரசியல் சார்ந்த ஆதாய நாட்டம் எப்பொழுதும் ஒருமித்ததாக தட்டையாக இருப்பதில்லை எனபதை அன்வர் மிக அழகாக எடுத்துக்காட்டுகின்றார்.
இது தவிர மொழி இனம் வரலாற்றுப் புரிதல் போன்ற இன்ன பிற காரணங்களும் ஆதாய நாட்டத்தை பிரச்சனைகளைக் கையாள்வதில் எப்படி வழிநடத்துகின்றது என்பதை அன்வர் மிக நுட்பமாக வெளிப்படுத்துகின்றார்.
இந்தப் பிரச்சனைகளை ஒரு சமூகம் எப்படிக் கையாள்கின்றது என்பதை அன்வர் எடுத்துச் சொல்லும் போது ஆதாய நாட்டத்தின் பன்முகப் பரிமாணங்களை கோடிட்டுக் காட்டுகின்றார்.
கருப்பாயீ என்ற நூர்ஜஹானை இஸ்லாத்திற்கு எதிரான குரலாகவும் செந்நீரை தமிழ் தேசிய உணர்வை தூண்டுவதாகவும் எடுத்துக்கொண்டு அன்வருக்கு ஆதரவும் எதிர்ப்பும் விமர்சனங்களில் வெளிப்படுகின்றது.
ஆனால் எனக்கென்னவோ இருவேறு பிரச்சனைகளை மாறுபட்ட சூழலில் வாழும் இரு சமூகங்கள் எப்படி எதிர்கொள்கின்றன என்பதை விளக்கிச் சொல்வதாகவே படுகின்றது.
இந்த இரண்டு நாவல்களிலும் வரும் முக்கிய கதாபாத்திரங்களை பிரச்சனைகளுக்கு உள்ளான மற்றும் பிரச்சனைகளைத் தீர்க்கமுயலும் ஆதாய நாட்டமுடையவர்களாக கருதும் பட்சத்தில் பிரச்சனைகளைத் தீர்க்க அவர்கள் கையாளும் அணுகுமுறையை அவர்கள் சார்ந்த மதம் ஜாதி மொழி இனம் வரலாற்றை அவர்கள் புரிந்துகொண்ட பாங்கு போன்ற பல்வேறு காரணங்களும் அந்த காரணங்களில் இருக்கும் அவர்களுக்கிருக்கும் நம்பிக்கை சார்ந்த அடர்த்தியுமே தீர்மானிக்கின்றது.
தன்னுடைய கதாபாத்திரங்கள் மூலமாக அன்வர் வெளிப்படுத்தும் வலி ஆதங்கம் கோபம் போன்ற வெளிப்பாடுகளை ஆதாய நாட்டம் என்ற கருத்தாக்கத்தை வைத்து நீர்த்துவிட எனக்கு விருப்பமில்லை.
இருந்தாலும் அந்த வலியைத் தாண்டி அன்வரின் எழுத்துக்களை புரிந்து கொள்ள முயலும் போது ஒரு கருத்தாக்கம் பற்றிய புரிதல்கள் சட்டென்று விரிவைடைகின்றது.
ஆதாய நாட்டத்தை ஒருசிலரின் உளச்சிக்கல் அல்லது சுயநலம் அல்லது பிறகாரணங்கள் காட்டி குறுக்க முயற்சிக்காமல் எதார்த்தவாழ்வின் உண்மைகள் என்று புரிந்துகொண்டு செயல்படும்போது முன்னேற்றப் பணியாளர்கள் தங்கள் செயல்பாடுகளில் அதை சற்று லாவகத்துடன் கையாளக் கற்றுக்கொண்டால் இன்னும் அதிக உயரத்தை எட்டலாம் என்றே எனக்குப் படுகின்றது.
அவனியாபுரத்திலிருந்து நான்கு கிலோ மீட்டர் தொலைவிலிருந்த சாமநத்தம் கிராமத்தில் கண்மாய் புறம்போக்கு இதற்காக தேர்வு செய்யப்பட்ட்டது.
அப்பொழுது குடிசைமாற்று வாரியத்தில் களப்பணிக்காகச் சென்றிருந்த மாணவர்களிடம் பயனாளிகளைத் தொடர்பு கொண்டு அவர்களுக்கு ஒதுக்கீடு செய்யப்பட்ட வீடுகளை ஏற்கும்படி செய்ய வேண்டிக் கொள்ளப்பட்டார்கள்.
பயனாளிகள் வீடற்றவர்களாக இருந்தாலும் அவர்களுக்காக கட்டப்பட்ட வீடுகளை ஏற்றுக்கொள்ள முன்வராதாதற்கு பல்வேறு காரணங்கள்.
எதிர்காலத்திற்காகும் முதலீடு என்றாவது இந்த அதிர்ஷ்டத்தை ஏற்றுக்கொள்ளுங்கள் என்று ஒரு முப்பது பயனாளிகள் வரை ஓடியாடி கன்வின்ஸ் செய்தோம்.
இன்று சேர்முகத்தாய் வாசன் கல்லூரி அருகில் என்று அடையாளம் சொல்லப்படுவது மாறி வைக்கம் பெரியார் நகர் அருகிலுள்ள கல்லூரி என்று அடையாளப்படுத்தப்பட்டிருக்கும்.
அவனியாபுரம் பெரியார் நகரிலிருந்து வந்த என் மாணவர் வினோத் அம்பேத்காரிடம் அங்கு ஒருநாள் போய்விட்டு வரவேண்டுமே என்று சொல்லிக்கொண்டே இருப்பேன்.
பெரியார் நகர் ஊர்த் தலைவரான முத்துச்சாமி ஐயா அவர்கள் எங்களையும் ஒரு பொருட்டாக மதித்து இரண்டு மணிநேரம் பேசிக்கொண்டிருந்தார்.
அகதிகளாக ஒரிரண்டு ஆண்டுகள் அங்கிருந்தவர்களும் இங்கே இருப்பதைவிட சிங்களவன் குண்டுக்கு பலியாவதுமேல் என்று இலங்கைக்கு திரும்பிவிட பெரியார் நகர் மீண்டும் அரசுப் பார்வையிலிருந்து விலகியது.
தரமற்ற வீடுகளைக் கட்டியதாக ஒப்பந்தகாரர் மீது ஒப்புக்காக போடப்பட்ட வழக்கு ஒரு நபர் கமிஷன் அவ்வப்போது உண்மை அறிய வரும் அரசு அதிகாரிகள் இதன் வெளிப்பாடு எங்கோ தவறு நடந்துவிட்டது.
ஆனால் பணத்தைக் கட்டாமல் குடியிருப்பவர்களின் பெயர்களுக்கு மனை உரிமை வீடுகள் இடிந்துவிட்டதால் வழங்கவும் முடியாது என்று யாரும் யாரையும் நிர்பந்திக்கமுடியாத நிர்வாகச் சிக்கல்.
அன்றாட வாழ்வாதார மையங்களிலிருந்து மக்களை அப்புறப்படுத்தி மாற்றிடம் கொடுக்கும் போது அவர்கள் என்னென்ன சிரமத்திற்கு உள்ளாவார்கள் அதை எப்படிக் கையாளவேண்டும் என்பதைத் முன்கூட்டியே திட்டமிட்டு அதை திட்டச் செலவில் சேர்த்திருக்கலாமே?
அவர்கள் சமுதாய மேம்பாட்டுப் பணிகளில் ஆர்வம் காட்டமாட்டார்கள் என்பதால் தானே உலக வங்கியின் வற்புறுத்தலின் பேரில் என்ற துறையே குடிசைமாற்று வாரியத்தில் உருவானது.
ஆசிட் ஊற்றப்படுவதற்கு முன்னாலிருந்த அவர்களின் தோற்றபொலிவுவையும் ஆசிட் ஊற்றியபிறகு அவர்கள் பொலிவிழந்து உருக்குழைந்ததைப் பார்ப்பவர்கள் ஆசிட் ஊற்றியவர்களின் மீது கடுங்கோபம் கொள்வது நியாயமே.
அந்த திட்டத்தைப் பற்றிய அழகான வண்ணமிகு தகவல் அறிக்கைகளை ஒரு வளரிலம் பையன் சினிமா நடிகைகளின் படத்தை தன்னுடைய நோட்டுப்புத்தக பக்கங்களுக்கிடையே மறைத்து வைத்து பார்ப்பதைப்போல பல ஆண்டுகள் பார்த்துக்கொண்டிருந்தவன்.
நாங்கள் குடியிருக்கும் இடத்திற்கு வீட்டு மனை உரிமை மட்டும் கொடுத்தால் போதும் என்று கோபப்பட ஆசிட் கேனை தூக்கிக் கொண்டு குடிசை மாற்று வாரியம் ராஜாக்கூர் சென்று விட்டதாம்.
ராஜாக்கூரில் எப்படியெல்லாம் ஆசிட் ஊற்றியிருக்கின்றார்கள் என்பதை ஒருநாள் நானும் வினோத்தும் பார்த்துவர நினைத்திருக்கின்றோம்.
சாயல்குடிக்கும் வாலிநோக்கத்திற்கும் சரியான போக்குவரத்து இல்லாதிருந்த போது கீழமுந்தலுக்கு மட்டும் எப்படிப் போக்குவரத்து இருந்திருக்கும்?.
இல்லை வார விடுமுறைகளுக்கு ஊருக்குச் செல்லும்போது வெள்ளி சனி ஞாயிறு திங்கள் என்று தொடர்ச்சியாக விடுமுறை எடுத்துக் கொண்டு சென்றுவிடுவார்கள்.
அரசு அதிகாரிகளுக்கும் ஆசிரியர்களுக்கும் ஒருகாலத்தில் இராமநாதபுரம் மாவட்டமே தண்டனைக்குரிய இடமாக இருந்தபோது கீழமுந்தல் போன்ற இடங்களில் எந்த செலவாக்குமில்லாத அதிகாரி ஆசிரிய அனாதைகளைத் தான் நியமிப்பார்கள்.
தொலைதூர இடங்களிலிருந்து ஆசிரியர்களைப் போட்டால் பிரச்சனைகள் தொடரும் என்பதைப் புரிந்து கொண்ட கல்வித்துறை அதிகாரிகள் அருகாமை கிராமங்களில் ஆசிரியப் பயிற்சி முடித்தவர்களைப் பணியிலமர்த்த ஆரம்பித்தார்கள்.
அவர்களைப் பழி வாங்கும் நோக்கோடோ இல்லை வேறு ஆசிரியர்களைப் பழிவாங்கும் நோக்கோடோ கீழமுந்தலுக்கு பணி மாறுதல் செய்துவிடுவார்கள்.
அதெல்லாம் கீழமுந்தல்காரர் சொன்ன மாதிரி நாள் நேரம் நட்சத்திரம் பார்த்து கோமனத்தை அவிழ்த்திருந்தால் மட்டுமே பெற்றோர்கள் படுக்கையில் கூடியிருந்தால் மட்டுமே சாத்தியப்படும்.
கல்வி பற்றி அரசின் சரியான கொள்கை முடிவுகள் அரசு ஆசிரியர்களைக் கையாளும் முறை பணிமாறுதல் உட்பட ஆர்வமான ஆசிரியர்கள் மற்றும் பெற்றோர்களின் அக்கறை கட்டமைப்பு வசதிகள் குழந்தைகளுக்கான குறைந்தபட்ச மருத்துவ வசதிகள் எல்லாமும் வேண்டும்.
என்று கீழமுந்தல்காரர்கள் எங்கள் மூளையில் ஞான விளக்கேற்றினர்கள் இலங்கைத் தமிழர்கள் பால் எனக்கு உயர்வான எண்ணமே இருந்து வந்திருக்கின்றது.
பின்னாளில் மன்னார் வளைகுடாப் பகுதி மீனவர்கள் இலங்கை மீனவர்கள் உபயோகித்த படகுகள் மற்றும் வலைகள் தரமுள்ளதாக இருக்கும் என்று சொன்னதாலா?
உள்நாட்டுப் போரினால் உலுக்கியெடுக்கப்பட்டாலும் கல்வி சுகாதாரம் போன்ற அளவீடுகளில் நம்மை விட இன்றளவும் சிறப்பாகச் செயல்படுகின்றார்கள்.
பேருந்துப் பயணத்தின் போது உணவுக்காக நிறுத்துமிடங்களிலுள்ள உணவகங்களின் பொதுக் கழிப்பிடங்களும் சுத்தமாகப் பராமரிக்கப்படுகின்றன.
சுற்றுச் சூழலை நாம் சரியாகப் பராமரிக்க முடியாததற்கு இன்னும் எத்தனை காலம் மக்கள் தொகைப் பெருக்கததை காரணம் காட்டுவோமோ தெரியவில்லை?.
அவர்கள் நம்மைவிட எல்லாவகைகளிலும் உயர்ந்திருந்ததால்தான் அவர்கள் நீதியின் பொருட்டு நெடிய இன்னல்களைத் தாங்கிக் கொள்ள முடிந்திருக்கின்றது.
நான் முந்தைய பதிவில் குறிப்பிட்டது போல ஜாதிக் கலவரங்களின் போது தமிழ் நாட்டில் எதையும் இழக்காதவர்கள் எல்லாவற்றையும் இழந்தது மாதிரி காட்டியதும் எல்லாவற்றையும் இழந்த இலங்கைத் தமிழர்கள் அதைப்பற்றி பெரிதுபடுத்தாமலிருப்பதும் இரு வேறுவிதமான பண்பாட்டுத் தளங்கள் இருப்பதைக் காட்டுகிறது.
எனக்குக் கிடைத்த அனுபவமெல்லாம் மதுரையில் இலங்கைத் தமிழகதிகள் சிலருடன் பேசியதும் இலங்கையில் சில சாதாரண தமிழ்க் குடும்பங்களோடு உரையாடியதிலிருந்தும் புரிய வந்ததுதான்.
தமிழ்நாட்டில் தஞ்சமடைந்திருக்கும் இலங்கைத் தமிழகதிகளை விட பிற நாடுகளில் தஞ்சமடைந்திருக்கும் இலங்கைத் தமிழர்களின் எண்ணிக்கை அதிகம்.
இலங்கைத் தமிழ் அகதிகளுக்கு நாம் காட்டிவரும் சில சலுகைகளை ஒப்பிடும் போது வெளிநாடுகளில் அவர்களுக்குக் கிடைக்கும் சலுகைகள் அதிகம்.
அதில் யாரும் குடியேற முன்வராததால் இலங்கைத் தமிழ் அகதிகளுக்கென்று ஒதுக்கப்பட தரமற்ற முறையில் கட்டப்பட்ட அந்த வீடுகளும் சிதிலமடைய அவர்களை ஆனையூர் முகாமிற்கு மாற்றினார்கள்.
வறுமையின் நிமித்தமோ இந்தியாவில் அவர்களுக்கு வழங்கப்படும் சலுகையின் நிமித்தமோ இங்கு வரவில்லை வேறு நாடுகளுக்குப் போகமுடியாத அவசரம்.
வேறு நாடுகளுக்குச் செல்லும்போது அந்தக் கலாச்சாரத்தோடு தங்களால் ஒன்றிட முடியாது என்ற தயக்கம் குடும்பமாக ஒட்டுமொத்தமாக வெளியேறமுடியாது என்ற நிர்பந்தத்தாலுமே தமிழகத்திற்கு வருகிறார்கள்.
தமிழ்மொழி பேசுபவதாலும் தங்கள் தாய்மொழி வாயிலாக அவர்களுக்கு பரிச்சயமான வழிபாட்டுத்தலங்கள் வரலாற்று இடங்கள் தலைவர்கள் இங்கே இருப்பதாலும் பெரிய அளவில் கலாச்சார அதிர்ச்சியிலிருந்து தப்பிக்கின்றார்கள்.
ஆனையூர் அகதிகள் முகாமில் பெரியவர்கள் புலம்புவது மாதிரி கற்ற கல்விக்கும் அவர்கள் பின்பற்றும் பண்பாட்டிற்கும் எங்கட நாட்டில் தொடர்பிருக்கும் ஒரு பட்டதாரியென்றால் அதற்குரிய திறமையுடனும் பண்புடனுமிருப்பான்.
பட்டம் பெற்று விட்டார்கள் ஆனால் எங்களின் உண்மையான பண்பை இழந்துவிட்டார்கள்.. இலங்கைத் தமிழர்களின் பண்பாட்டைப் புரிந்து கொள்ள விரைவான வழி.. அவர்களின் மரண அறிவித்தல்கள்தாம்.
அவரவர் வசதிற்கு ஏற்றபடி ஒருவரின் மரணத்தை அவரின் வம்சாவழி விளக்கத்தோடு குறிப்பேடாக அச்சிட்டுக் கொடுக்கும் அவர்களின் பழக்கம் போற்றத்தக்கது.
இந்திய அமைதிப்படை இலங்கையில் தமிழ்ப்பெண்களிடம் அத்துமீறி நடந்துகொண்டதால்தான் ராஜீவ்காந்தி படுகொலை என்ற வரலாற்றுத் துயரம் ஏற்படக் காரணமாக அமைந்தது என்று சொல்லப்படுகிறது.
விடுதலைப் புலிகளை நேசிக்காத இலங்கைத் தமிழர்கள் கூட விடுதலைப் புலிகளின் ஒழுக்கத்தை சிலாகித்தே பேசுகிறார்கள் இராணுவம் ஒரு பகுதியில் முகாமிட்டிருக்கும்போது சில அத்துமீறல்கள் அரங்கேறும் என்பது உலகெங்கும் ஒப்புக்கொள்ளப்பட்ட உண்மை.
ஆனால் அந்தத் தமிழ்ப்பெண் இந்திய அமைதிப்படை வீரர்களால் அவருடைய பெண்ணுறுப்பில் அறுவைச் சிகிச்சை செய்யுமளவிற்கு கூட்டாக துவம்சம் செய்யப்பட்டிருக்கின்றார்.
இந்திய இராணுவத்தின் உதவியில்லாமல் சிங்கள இராணுவத்தினரால் விடுதலைப்புலிகளை அழித்திருக்க முடியாது என்ற கருத்தை பலர் சொல்ல படித்திருக்கின்றேன்.
அவர்களின் ஆதிக்கத்தைக் கட்டுப்படுத்தவே இலங்கை அரசுடன் கைகோர்க்க வேண்டிய கட்டாயத்திலிருப்பதாக நியாயப்படுத்தப்படுகின்றது.
இந்த இராஜதந்திர அணுகுமுறையால் இந்தியாவிலிருந்து இலங்கைத் தமிழர்களூக்கு உதவி கிடைக்கும் என்பது எவ்வளவு தூரம் சாத்தியம் என்பது புரியவில்லை.
அதற்காக அவர்கள் நம்மைச் சார்ந்திருப்பதாக் கருதினால் அவர்களைவிட நாம் உயர்வானவர்களாக் கருதினால் அதைவிட முட்டாள்தனம் வேறெதுவும் இருக்கமுடியாது.
தமிழ்நாட்டின் ஒரு மாவட்ட ஜனத் தொகையைவிட குறைவான எண்ணிக்கையுள்ள இலங்கைத் தமிழர்கள் தமிழ் மொழியின் வளர்ச்சிக்கும் தமிழ் கலாச்சாரச் செறிவிற்கும் செய்த பணி மகத்தானது.
இலங்கையின் மீதும் இலங்கைத் தமிழர்களின் மீதும் எனக்கு இயற்கையாக ஏற்பட்ட அபிமானம் என்னுடைய இலங்கைப் பயணத்தால் இன்னும் அதிகரிதிருக்கின்றது.
தகவல் தொழில்நுட்பம்பிபிசி தமிழ்வணிகம்வேலை வழிகாட்டிதமிழகம்தேசியம்உலகம்அறிவோம்நாடும் நடப்பும்சுற்றுச்சூழல் சினிமா செய்திபேட்டிகள்கிசுகிசுவிமர்சனம்முன்னோட்டம்உலக சினிமாஹாலிவுட்பாலிவுட்கட்டுரைகள்மறக்க முடியுமாட்ரெய்லர்படத்தொகுப்பு ராசி பலன்எண் ஜோதிடம்சிறப்பு பலன்கள்டாரட்கேள்வி பதில்பரிகாரங்கள்கட்டுரைகள்பூர்வீக ஞானம்ஆலோசனைவாஸ்து எம்.ராஜேஷ் இயக்கத்தில் பெயரிடப்படாத படத்தில் நடிக்கிறார் சிவகார்த்திகேயன்.